**JEGYZŐKÖNYVI TÉNYVÁZLAT**

***Tisztelet választópolgárok!***

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 52.§ (1) bekezdése alapján „*A képviselő-testület üléséről jegyzőkönyvet kell készíteni…A jegyzőkönyvet az ülést követő 15 napon belül a jegyző köteles megküldeni a kormányhivatalnak*.”

Az ülések nyilvánosak, de nagyon kevesen vesznek részt, viszont az ülést követő napom már sokan szeretnék tudni, milyen döntések születtek. Ennek megoldására próbálkozom a jegyzőkönyvi tényvázlattal, melyben szerepelnének a napirendek és a hozott döntések.

Elsőként az alakuló ülésről készült jegyzőkönyvi tényvázlatot adom közre:

**2019. október 28. napján hétfőn 17.00 órai kezdettel került megtartásra a Művelődési Ház nagytermében. A választópolgárok részéről 23 fő érdeklődő volt jelen.**

A napirendi pontok tárgyalása előtt dr. Lovas László a Helyi Választási Bizottság elnöke adott tájékoztatást a 2019. október 13. napján megtartásra került helyhatósági választásról. Átadásra kerültek a megválasztott polgármester és képviselők részére a megbízólevelek. Ezt követően az eskütételre került sor.

Megállapításra került a polgármester illetménye és költségtérítése a hatályos jogszabályok alapján. Így az illetménye: bruttó 548.400,-Ft, a költségtérítése az illetmény 15%-a 82.260,-Ft.

A polgármesteri programot a jegyzőkönyvben olvashatják.

Módosításra került az önkormányzat Szervezeti és Működési Szabályzata. Ez alapján nem 2 hanem 3 bizottság létrehozására került sor. Továbbra is 1 alpolgármestert választottak a polgármester javaslatára, titkos szavazással, minősített többséggel a polgármester helyettesítésére, munkájának segítésére.

Alpolgármester 7 igen szavazattal: Szabó Tünde

Illetménye: 157.045,-Ft, költségtérítése az illetmény 15%-a 23.557,-Ft

A közszolgálati tisztviselőkről szóló 2011. évi CXCIX. törvény 225/K.§ (7) bekezdése alapján a polgármester illetménye és egyéb juttatása közérdekű adat, így azt mindenki megismerheti. Mivel az alpolgármesterre ugyanazon törvényi előírások vonatkoznak, így az ő illetménye is közérdekű adat.

Az Mötv. 57.§ (1) bekezdése alapján: az alakuló vagy az azt követő ülésen a polgármester előterjesztésére köteles megválasztani a törvény által kötelezően létrehozandó és a szervezeti és működési szabályzatban meghatározott bizottságait.

A 2000-nél több lakosú településen pénzügyi bizottságot létre kell hozni.

A polgármester előterjesztésére módosító indítvánnyal élt Fehér Henrietta képviselő. A Pénzügyi Bizottságba Tóthné Vágó Helga helyett Miskolczi Viktort, a Szociális Bizottságba Gergely Tibor helyett Jónás Szabinát.

A módosító indítványokat a képviselő-testület 4-3 arányban nem fogadta el.

2019. október 28. napjától az alábbi bizottságok működnek:

**Pénzügyi és Ellenőrző Bizottság:**

*Fehér Henrietta bizottság elnöke*

Molnárné Szabó Szilvia bizottság elnök helyettese

Józsa Péter bizottsági tag

Bálint Attila külső bizottsági tag

Tóthné Vágó Helga külső bizottsági tag

**Szociális Bizottság:**

*Lesták Péter Jánosné Vajon Ildikó Mária bizottság elnöke*

Molnárné Szabó Szilvia bizottság elnök helyettese

Kissné Varró Erika bizottsági tag

Gergely Tibor külső bizottsági tag

Varga Attiláné külső bizottsági tag

**Kulturális, Sport és Integrációs Bizottság:**

*Molnárné Szabó Szilvia bizottság elnök*

Józsa Péter bizottsági elnök helyettes

Kissné Varró Erika bizottsági tag

Németh Csaba külső bizottsági tag

Gál Szilvia külső bizottsági tag

A helyi önkormányzati képviselők tiszteletdíja, juttatása, költségtérítése szabályozásáról szóló 17/2014.(XI.24.) Így a megválasztott képviselők, és a bizottságok nem képviselő tagjai tiszteletdíjban részesülnek az alábbiak szerint: képviselő bruttó 30.000,-Ft/hó, a bizottsági elnökök az alapdíjon felül bruttó 16.000,-Ft/hó, a bizottsági tagok bruttó 8.000,-Ft/hó, a nem képviselő bizottsági tagok bruttó 16.000,-Ft/hó.

A bizottságok részletes feladat- és hatáskörét az SZMSZ-ben lehet elolvasni.

Az alakuló ülésen kötelezően előírt napirendi pontokon kívül egyetlen határidős napirend került megtárgyalásra, melyet a TRV Zrt vezérigazgatója Bakondi Patrik György küldött meg, TRV Zrt-nél dolgozók jutalmazására. A képviselő-testület 7 igen szavazattal elutasította.

Tápiógyörgye, 2019. október 29.

Turóczi István Zoltánné sk.

jegyző